UZNESENIE VLÁDY SLOVENSKEJ REPUBLIKY
č. 1143
z 2. decembra 2003

k návrhu na uzavretie Zmluvy medzi Slovenskou republikou a Kazašskou republikou o zamedzení dvojitého zdanenia a zabránení daňovému úniku v odbore daní z príjmov a z majetku

Číslo materiálu:	10984/2003	
Predkladateľ:	podpredseda vlády a minister financií	
Vláda
A.	súhlasí
A.1.	s uzavretím Zmluvy medzi Slovenskou republikou a Kazašskou republikou o zamedzení dvojitého zdanenia a zabránení daňovému úniku v odbore daní z príjmov a z majetku (ďalej len "zmluva"),
A.2.	s tým, že jej zmluva nebude po podpise znovu predložená;
B.	odporúča
prezidentovi SR
B.1.	podpísať zmluvu
alebo
splnomocniť predsedu vlády a ako alternátov podpredsedu vlády a ministra financií, ministra zahraničných vecí, štátneho tajomníka Ministerstva financií SR, štátneho tajomníka Ministerstva zahraničných vecí SR na podpis zmluvy s výhradou ratifikácie,
B.2.	ratifikovať podpísanú zmluvu po vyslovení súhlasu Národnej rady SR,
Národnej rade SR
B.3.	rozhodnúť, že ide o zmluvu podľa čl. 7 ods. 5 Ústavy SR, ktorá má prednosť pred zákonmi;
C.	poveruje
predsedu vlády 
C.1.	predložiť zmluvu po jej podpise Národnej rade SR na vyslovenie súhlasu a na rozhodnutie, že ide o zmluvu podľa čl. 7 ods. 5 Ústavy SR, ktorá má prednosť pred zákonmi,
podpredsedu vlády a ministra financií 
C.2.	odôvodniť návrh na vyslovenie súhlasu so zmluvou v Národnej rade SR;
D.	ukladá
podpredsedovi vlády a ministrovi financií
D.1.	požiadať ministra zahraničných vecí vykonať príslušné opatrenia súvisiace s nadobudnutím platnosti zmluvy,
D.2.	požiadať ministra zahraničných vecí zabezpečiť uverejnenie zmluvy v Zbierke zákonov SR,
D.3.	zabezpečiť vykonávanie zmluvy po nadobudnutí jej platnosti.
Vykonajú:	predseda vlády 
		podpredseda vlády a minister financií 
Na vedomie:	prezident SR
		predseda Národnej rady SR